Tameddit qrib ad yeɣeli yiḍ, teban-d tenqiḍt taberkant ɣer taggara n ubrid, yenhar baba zayela ɣur-s, d ttaqiḍunt n lxeḍra tebna s tagust n uzeṭṭa d lḥelfa, tbedd di ttelt lxali, amzun d ayen id-yeffɣen seg ulac. Baba indeh-as i yemma ad terju-t tama n uẓru yellan tama n webrid, di tmeti-nneɣ tameṭṭut ur tettɣam ara anda mellal-n yergazen, yemma teṭṭef Zahra deg irebbis, truḥ ad teqqim anda is-yenna baba.